|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու, մասին» Հայաստանի Հանրապետության կառավարության որոշման նախագծի ընդունման անհրաժեշտության |
|  |  **1.Անհրաժեշտությունը** |
|  | Որոշման նախագծի ընդունումը նպատակ ունի մեղմել ջրօգտագործողների ընկերությունների ֆինանսական ճեղքվածքը, մասնավորապես, էլեկտրաէներգիայի, ջրառի գծով պարտավորությունները և ապահովել ոռոգման ջրի անխափան մատակարարմամբ: |
|  |  **2.Ընթացիկ իրավիճակը և խնդիրները** |
|  |  2021 թվականի սակավաջրության և եղանակային պայմաններից բխող հանգամանքների, ինչպես նաև, ոռոգման սեզոնը 1 ամիս շուտ սկսելու հետ կապված՝ ջրօգտագործողների ընկերություններում ծախսերն աճել են, մասնավորապես, էլէներգիայի գծով փաստացի ծախսերը 2020թ. համեմատ աճել են՝ 01.10.2021թ. դրությամբ էլէներգիայի պարտքը կազմում է 708,847.8 հազար դրամ/տեղեկանքը կցվում է/, իսկ ջրառի մասով 01.10.2021թ. դրությամբ պարտավորությունը կազմում է 1,643,598.8 հազար դրամ/տեղեկանքը կցվում է/:Քանի որ ՀՀ 2021 թվականի պետական բյուջեով ջրօգտագործողների ընկերություններին «Ոռոգման համակարգի առողջացում» ծրագրի «Ոռոգման ծառայություններ մատուցող ընկերություններին ֆինանսական աջակցության տրամադրում» միջոցառման շրջանակներում հատկացված 2,856,008.0 հազար դրամ սուբսիդիայից 1,657,012.2 հազար դրամն արդեն վճարվել է ջրօգտագործողների կողմից օգտագործված էլէներգիայի դիմաց, ուստի ջրօգտագործողների մոտ 01.10.2021թ. դրությամբ առաջացել են էլէներգիայի, ջրառի մասով պարտավորություններ:Միաժամանակ, «Ջրառ» ՓԲԸ-ի մոտ ևս առկա է էլէներգիայի գծով **255,055.9** հազար դրամ պարտավորություն, որը հնարավոր կլինի մարել ջրօգտագործողների ընկերությունների՝ ջրառի մասով պարտավորությունները մարելու արդյունքում: Էլէներգիայի գծով պարտավորությունները չմարելու դեպքում ընկերությունները կհոսանքազրկվեն:  |
|  |  **3. Տվյալ բնագավառում իրականացվող քաղաքականությունը**Նախագծով առաջարկվում է պահանջվող **963,903.7** հազար դրամ գումարը տրամադրել միջծրագրային վերաբաշխումներից, որը կուղղվի ջրօգտագործողների ընկերությունների 01.10.2021թ. դրությամբ առկա էլէներգիայի՝ **708,847.8** հազար դրամ, ինչպես նաև «Ջրառ» ՓԲԸ-ի **255,055.9** հազար դրամի պարտավորությունների մարմանը, ընդ որում՝ ջրօգտագործողների ընկերությունների կողմից «Ջրառ» ՓԲԸ-ին վճարվելիք 255,055.9հազար դրամը կուղղվի վերջինիս կողմից էլէներգիայի գծով պարտավորությունների մարմանը:Ոռոգման համակարգի ընկերությունների ֆինանսական կայունության ապահովումը նրանց հետագա գործունեության պատշաճ իրականացման երաշխիքն է: 2021 թվականի ընթացքում վերը նշված գումարների վերականգնման անհրաժեշտություն չի առաջանա: |
|  |  |
|  |  **4.Կարգավորման նպատակը և բնույթը**Ոռոգման համակարգի կազմակերպությունների ֆինանսական ճեղքվածքը փակելու արդյունքում կապահովվի կազմակերպության ֆինանսական կայունացումը, որն իր հերթին թույլ կտա կազմակերպությանն ապահովել ոռոգման ջրի մատակարարումը և ստանձնած պարտավորությունների կատարումը: |
|  |  |
|  |  **5. Նախագծի մշակման գործընթացում ներգրավված ինստիտուտները և անձինք** |
|  |  Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  |  **6.Ակնկալվող արդյունքը**  Ոռոգման համակարգի ընկերությունների ֆինանսական կայունության ապահովում և ոռոգման ջրի անխափան մատակարարում: |
|  |  **7.Տեղեկատվություն**«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: **8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** ՀՀ կառավարության 18.08.2021թ. <<Հայաստանի Հանրապետության կառավարության ծրագիրը>> N 1363-Ա որոշում, ՀՀ կառավարության 25.08.2016թ. <<Ոռոգման ոլորտի ֆինանսական կայունության բարելավման ռազմավարությունը և միջոցառումների ծրագրին հավանություն տալու մասին>> N 33 արձանագրային որոշում, ՀՀ կառավարության 02.07.2020թ. «Ոռոգման համակարգի ֆինանսական առողջացման աջակցության ծրագիրը,2020 թվականի ընթացքում ըստ առանձին ջրօգտագործողների ընկերությունների ֆինանսական աջակցության չափաքանակները եվ միջնաժամկետ ժամանակահատվածի համար կրեդիտորական պարտքերի հիմնավորվածության, կանխարգելման եվ դրանց մարման կարգի վերաբերյալ միջոցառումների իրականացման ճանապարհային քարտեզը հաստատելու մասին» N 1144-Լ որոշում: |